Stigende priser på benzin og olie er den primære årsag til, at de nordjyske taxavognmænd nu vil hæve priserne på en tur i taxaen. Det oplyser P4 Nordjylland. Flere vognmænd vil nu sende ansøgninger af sted til de nordjyske kommuner for at få lov til at hæve priserne. Aalborg kommune vil ikke være afvisende overfor sådan en ansøgning. - Vi har set fortilfælde, hvor taksterne er blevet hævet i utide, siger kontorchef i Aalborg Kommune, Jørgen Speich til radioen. Han forklarer også, at han vil anbefale Aalborg Kommune at godkende en ansøgning om takstforhøjelser, hvis en sådan skulle lande på kommunens bord. I København har taxivognmændene allerede fået lov til at hæve prisen med 1 krone per kilometer.

Opsummering:
De nordjyske taxavognmænd vil hæve prisen for en taxatur.